ПРОТОКОЛ № 8
от заседание на комисия „Дисциплинарна дейност и взаимодействие с ИВСС“ към Прокурорската колегия на Висшия съдебен съвет,
проведено на 22 март 2018 г.

Днес, 22 март 2018 г., четвъртък от 12:30 ч., в сградата на Висшия съдебен съвет, се проведе заседание на Комисия „Дисциплинарна дейност и взаимодействие с ИВСС“ към Прокурорската колегия на ВСС в състав: 

	ПРЕДСЕДАТЕЛ: СВЕТЛАНА БОШНАКОВА
                   ЧЛЕНОВЕ:  ЙОРДАН СТОЕВ
							         ДАНИЕЛА МАШЕВА
							         ГЕОРГИ КУЗМАНОВ

Отсъства: Пламен Найденов.			                                                                                                     
Заседанието протече при следния дневен ред:
1.	Извлечение от Протокол № 7 от заседание на Комисия по правни и институционални въпроси към Пленума на Висшия съдебен съвет, проведено на 12 март 2018 г.

2.	Заповед № 587/28.02.2018 г. на административния ръководител на Софийска градска прокуратура, издадена по реда на чл.327 от ЗСВ за обръщане на внимание на Димитър Франтишек Петров – прокурор в Софийска градска прокуратура.

3.	Заповед № РД-04-27/06.03.2018 г. на административния ръководител на Окръжна прокуратура – Русе, с която на основание чл.327 от ЗСВ на Димитър Димитров Халачев – следовател в Окръжен следствен отдел при Окръжна прокуратура – Русе.

4.	Молба от Таня Георгиева Александрова – прокурор в Районна прокуратура – Харманли, във връзка с преписка вх.№ ВСС-13912/17.10.2017 г. на ВСС.

	5. Заповед № 19/25.01.2018 г. на административния ръководител-районен прокурор на Районна прокуратура гр. Разлог, издадена по реда на чл.327 от ЗСВ за обръщане на внимание на Мирослав Валериев Каназирев – заместник-районен прокурор на Районна прокуратура гр. Разлог. /отложена т. 3 по протокол № 4/13.02.2018 г./
 
6.	Жалба от Бойко Атанасов – следовател при Софийска градска прокуратура срещу заповед № 433/15.02.2018 г. на административния ръководител на СГП.

7.	Решение № 14346 от 27.11. 2017 г. на Върховния административен съд – шесто отделение по административно дело № 7046/2016 г. и Решение № 3225 от 14.03.2018 г. на Върховен административен съд – петчленен състав – II колегия по административно дело № 468/2018 г.

8.	Информация от административен ръководител на Окръжна прокуратура гр. Бургас, за изпълнени препоръки от Акт за извършена планова проверка в РП-Карнобат, извършена в изпълнение на Заповед № ПП-01-46/28.09.2017 г. на Главния инспектор на ИВСС.

9.	Акт за резултати от извършена контролна проверка в Районна прокуратура гр. Разлог, извършена в изпълнение на Заповед № КП-01-4/12.09.2017 г. на Главния инспектор на ИВСС.
По внесените допълнителни точки и на основание последвалите разисквания по дневния ред:
КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:

Включва в дневния ред следните допълнителни точки:
10. Сигнал по жалба с рег. № Ж-17-1222/2017 г. по описа на ИВСС с вх.№ ВСС-3178/19.03.2018 г. на ВСС.

По дневния ред:
1.ОТНОСНО:  Извлечение от Протокол № 7 от заседание на Комисия по правни и институционални въпроси към Пленума на Висшия съдебен съвет, проведено на 12 март 2018 г.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:
1.1.	Във връзка с подготовката на отговор на запитването от страна на МВФ в частта по т. 3.в. от запитването - допълнителни мерки в областта на борбата с корупцията в съдебната система, включително прилагане на дисциплинарни процедури, етичен кодекс и деклариране на имущество и конфликт на	интереси и гарантиране на случайно разпределение на делата, Комисията предлага в проекта на информационната бележка за дейността на ВСС след 2016 г., в част Б. Основни предизвикателства и основни постигнати резултати, в раздел „Дисциплинарна дейност“, да бъде допълнена следната информация:
Със създадения със Закона за изменение и допълнение на Закона за съдебната власт, обн. ДВ,	бр. 62 от 09.08.216	г. нов раздел I	"б" /чл. 175и и
сл. от ЗСВ/, в сила от в	сила	от 1.01.2017	г. разширяват	функциите и
правомощията на ИВСС като вносител на предложения за образуване на дисциплинарни производства,	както и на	колегиите на ВСС като
дисциплинарно наказващи органи. Законът възлага на ИВСС да извършва проверки за почтеност и конфликт на интереси и за установяване на действия, които накърняват престижа на съдебната власт, и проверки, свързани с нарушаване независимостта на съдиите, прокурорите и следователите. В случаите, когато проверката установи наличие на достатъчно данни за конфликт на интереси, съответно за действия или бездействия, които противоречат на принципите за почтеност, накърняват престижа на съдебната власт или са свързани с нарушаването на независимостта на съдиите, прокурорите и следователите, ИВСС отправя предложение за налагане на дисциплинарно наказание или за установяване на конфликт на интереси до съответната колегия на Висшия съдебен съвет. По предложенията за установяване на конфликт на интереси и за налагане на дисциплинарно наказание се образува общо производство по глава шестнадесета от ЗСВ, като в решението на съответната колегия на ВСС се съдържат отделни произнасяния относно наличието или липсата на конфликт на интереси и за налагането на дисциплинарно наказание. След влизане в сила на решение, с което е установен конфликт на интереси, съответната колегия на Висшия съдебен съвет уведомява компетентните органи за образуване на производство за проверка на имущественото състояние на лицето, когато това се предвижда със закон, или за реализиране на законоустановените имуществени последици от нарушението. Предстои утвърждаването на административната и съдебна практика по прилагането на новите разпоредби, като първите дисциплинарни производства по този ред са образувани от Прокурорската колегия в края на 2017 и началото на 2018 г. и не са приключили.
С решение по протокол № 30 от 27.09.2017 г. Прокурорската колегия на ВСС прие цялостното изпълнение по дейност 4 „Подобряване на дисциплинарното производство за съобразяване с международните стандарти и препоръки“ по проект: „Подобряване на процедурите по атестация и дисциплинарната практика в съдебната система“, финансиран по ОП „Добро управление“, по силата на договор за безвъзмездна финансова помощ № BG05SFOP001-3.001-0002-С01/08.09.2016 г., това	число изготвения анализ на дисциплинарната практика за периода 2012-2017 г. и утвърди разработения в рамките на проекта стандарт за провеждане на дисциплинарното производство.
1.2.	Изпраща информацията по т. 1.1. на дирекция „Международна дейност“- АВСС за обобщаване.

2.ОТНОСНО: Заповед № 587/28.02.2018 г. на административния ръководител на Софийска градска прокуратура, издадена по реда на чл.327 от ЗСВ за обръщане на внимание на Димитър Франтишек Петров – прокурор в Софийска градска прокуратура.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:
2.1.	Предлага на Прокурорската колегия на Висшия съдебен съвет да приеме за сведение Заповед № 587/28.02.2018 г. на административния ръководител на Софийска градска прокуратура, издадена по реда на чл. 327 от ЗСВ за обръщане на внимание на Димитър Франтишек Петров - прокурор в Софийска градска прокуратура, и същата да се приложи към кадровото дело на прокурора.
2.2.	В случай на оспорване на заповедта за обръщане на внимание, административният ръководител следва да уведоми Прокурорската колегия на Висшия съдебен съвет за влязлото в сила съдебно решение, като изпрати препис от същото за прилагане към кадровото дело на прокурора.

3.ОТНОСНО: Заповед № РД-04-27/06.03.2018 г. на административния ръководител на Окръжна прокуратура – Русе, с която на основание чл.327 от ЗСВ на Димитър Димитров Халачев – следовател в Окръжен следствен отдел при Окръжна прокуратура – Русе.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:

3.1. Предлага на Прокурорската колегия на Висшия съдебен съвет да приеме за сведение Заповед № РД-04-27/06.03.2018 г. на административния ръководител на Окръжна прокуратура - Русе, издадена по реда на чл. 327 от ЗСВ за обръщане на внимание на Димитър Димитров Халачев - следовател в Окръжен следствен отдел при Окръжна прокуратура - Русе, и същата да се приложи към кадровото дело на прокурора.
3.2.	В случай на оспорване на заповедта за обръщане на внимание, административният ръководител следва да уведоми Прокурорската колегия на Висшия съдебен съвет за влязлото в сила съдебно решение, като изпрати препис от същото за прилагане към кадровото дело на прокурора.

4.ОТНОСНО: Молба от Таня Георгиева Александрова – прокурор в Районна прокуратура – Харманли, във връзка с преписка вх.№ ВСС-13912/17.10.2017 г. на ВСС.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:
4.1.	Приема за сведение Молба от Таня Георгиева Александрова – прокурор в Районна прокуратура – Харманли, във връзка с преписка вх.№ ВСС-13912/17.10.2017 г. на ВСС.
5.ОТНОСНО: Заповед № 19/25.01.2018 г. на административния ръководител-районен прокурор на Районна прокуратура гр. Разлог, издадена по реда на чл.327 от ЗСВ за обръщане на внимание на Мирослав Валериев Каназирев – заместник-районен прокурор на Районна прокуратура гр. Разлог. /отложена т. 3 по протокол № 4/13.02.2018 г./

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:
5.1.	Предлага на Прокурорската колегия на Висшия съдебен съвет да приеме за сведение Заповед № 19/25.01.2018 г. на административния ръководител-районен прокурор на Районна прокуратура гр. Разлог, издадена по реда на чл. 327 от ЗСВ за обръщане на внимание на Мирослав Валериев Каназирев - заместник-районен прокурор на Районна прокуратура гр. Разлог.
5.2.	Предлага на Прокурорската колегия на Висшия съдебен съвет заповедта да не се прилага към кадровото досие на магистрата.
5.3.	 В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязлото в сила съдебно решение.

6.ОТНОСНО: Жалба от Бойко Атанасов – следовател при Софийска градска прокуратура срещу заповед № 433/15.02.2018 г. на административния ръководител на СГП.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:

6.1. Приема за сведение Жалба, вх. № ВСС-2967/14.03.2018 г. от Бойко Атанасов - следовател при Софийска градска прокуратура.
7.ОТНОСНО: Решение № 14346 от 27.11. 2017 г. на Върховния административен съд – шесто отделение по административно дело № 7046/2016 г. и Решение № 3225 от 14.03.2018 г. на Върховен административен съд – петчленен състав – II колегия по административно дело № 468/2018 г.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:
7.1. Приема за сведение влязло в сила Решение № 3225 от 14.03.2018 г. на Върховен административен съд - петчленен състав - II колегия по административно дело № 468/2018 г. и Решение № 14346 от 27.11. 2017 г. на Върховния административен съд - шесто отделение по административно дело № 7046/2016 г., и същите да се приложат към кадровото дело на Ралица Петрова Мравкова - прокурор в Специализираната прокуратура.
7.2.	Предлага на Прокурорската колегия на Висшия съдебен съвет да приеме за сведение Решение № 3225 от 14.03.2018 г. на Върховен административен съд - петчленен състав - II колегия по административно дело № 468/2018 г. и Решение № 14346 от 27.11. 2017 г. на Върховния административен съд - шесто отделение по административно дело № 7046/2016 г.

8.ОТНОСНО:  Информация от административен ръководител на Окръжна прокуратура гр. Бургас, за изпълнени препоръки от Акт за извършена планова проверка в РП-Карнобат, извършена в изпълнение на Заповед № ПП-01-46/28.09.2017 г. на Главния инспектор на ИВСС.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:
8.1. Приема информацията от Административен ръководител на Окръжна прокуратура Бургас, за изпълнени препоръки от Акт за извършена планова проверка в РП Карнобат, извършена в изпълнение на Заповед № ПП-01-46/28.09.2017 г. на Главния инспектор на ИВСС, заведена в деловодството на ВСС с вх.№ ВСС-688/09.03.2018 г.                                                                 
9.ОТНОСНО: Акт за резултати от извършена контролна проверка в Районна прокуратура гр. Разлог, извършена в изпълнение на Заповед № КП-01-4/12.09.2017 г. на Главния инспектор на ИВСС.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:

9.1.Приема за сведение Акт за резултати от извършена контролна проверка в Районна прокуратура гр. Разлог, извършена в изпълнение на Заповед № КП-01-4/12.09.2017г. на Главния инспектор на ИВСС, приложен на електронен носител към писмо на Главния инспектор на ИВСС, заведено в деловодството на ВСС с вх. № ВСС-2680/07.03.2018 г.                                 
9.2. Административният ръководител на Районна прокуратура гр. Разлог да уведоми комисията за изпълнението на дадените с Акта препоръки. 

	10.ОТНОСНО:  Сигнал по жалба с рег. № Ж-17-1222/2017 г. по описа на ИВСС с вх.№ ВСС-3178/19.03.2018 г. на ВСС.
КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:

10.1. Приема за сведение сигнал по жалба  с рег. № Ж-17-1222/2017 г. по описа на ИВСС с вх. № ВСС-3178/19.03.2018 г., по описа на ВСС. 
10.2. По изпълнение на дадените препоръки и предприетите мерки в Сигнала, административният ръководител на Софийска градска прокуратура да уведоми комисията. 

ПРЕДСЕДАТЕЛ НА КОМИСИЯ
„ДИСЦИПЛИНАРНА ДЕЙНОСТ И
 ВЗАИМОДЕЙСТВИЕ С ИВСС“  КЪМ 
ПРОКУРОРСКАТА КОЛЕГИЯ НА ВСС: /П/
		                            СВЕТЛАНА БОШНАКОВА